b'\n_START_ARTICLE_\nMatti Sutinen\n_START_PARAGRAPH_\nMatti Sutinen (s. 31. tammikuuta 1930 Viipuri) on suomalainen seiv\xc3\xa4shypp\xc3\xa4\xc3\xa4j\xc3\xa4._NEWLINE_Sutinen osallistui kaksiin olympialaisiin ja yksiin EM-kisoihin. Melbournen olympialaisissa 1956 h\xc3\xa4n j\xc3\xa4i ilman tulosta, Tukholman EM-kisoissa 1958 h\xc3\xa4n sijoittui 19:nneksi ja Rooman olympialaisissa 1960 h\xc3\xa4n sijoittui kuudenneksi._NEWLINE_Maaotteluissa Sutinen kilpaili 19 kertaa vuosina 1954\xe2\x80\x931961. Kalevan kisoissa h\xc3\xa4n saavutti mitalin kahdeksana per\xc3\xa4kk\xc3\xa4isen\xc3\xa4 vuonna mutta ei kertaakaan kultaa. H\xc3\xa4nen enn\xc3\xa4tyksens\xc3\xa4 oli 450 cm, jonka h\xc3\xa4n hypp\xc3\xa4si Rooman 1960 olympialaisissa._NEWLINE_Uransa Sutinen aloitti Viipurin Urheilijoissa, jota h\xc3\xa4n edusti vuoteen 1957. Sen j\xc3\xa4lkeen h\xc3\xa4n siirtyi Karkkilan Poikiin, jota h\xc3\xa4n edusti 1957\xe2\x80\x931962. Sen j\xc3\xa4lkeen h\xc3\xa4n siirtyi Riihim\xc3\xa4en Kiskoon._NEWLINE_Nuorempana Matti Sutinen kilpaili menestyksekk\xc3\xa4\xc3\xa4sti my\xc3\xb6s voimistelijana, ja Melbournen 1956 olympialaisiin h\xc3\xa4n osallistui paitsi seiv\xc3\xa4shypp\xc3\xa4\xc3\xa4j\xc3\xa4n\xc3\xa4 my\xc3\xb6s voimistelun arvostelutuomarina. H\xc3\xa4nen serkkunsa oli Suomen merivoimien komentaja ja uimari Juha Tikka.'